Document ID: 32002D0667

Komisijas Lēmums
(2002. gada 13. augusts),
ar kuru groza Lēmumu 2001/651/EK, ar ko nosaka no Jaunzēlandes ievestā sviesta tauku satura standartnovirzi parastos ražošanas apstākļos saskaņā ar 5. pantu Regulā (EK) Nr. 1374/98, ar ko paredz sīki izstrādātus noteikumus par importa režīma piemērošanu un tarifu kvotu atvēršanu pienam un piena produktiem, un ar kuru atceļ Lēmumu 2000/432/EK
(izziņots ar dokumenta numuru C(2002) 3157)
(2002/667/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 509/2002 [2],
ņemot vērā Komisijas 2001. gada 14. decembra Regulu (EK) Nr. 2535/2001, ar ko paredz sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz piena un piena produktu ievešanas režīmu un tarifu kvotu atvēršanu [3], kurā jaunākie grozījumi izdarīti ar Regulu (EK) Nr. 1165/2002 [4], un jo īpaši tās 40. panta 1. punktu,
tā kā:
(1) Regulas (EK) Nr. 2535/2001 IV pielikumā ir noteikta tāda Jaunzēlandes sviesta tauku satura pārbaudes procedūra, kas saskaņā ar pašreizējo pieejas kvotu, kura minētās Regulas III pielikuma A sadaļā ir noteikta ir kvotas numuru 09.4589, ir sagatavots laišanai brīvā apgrozībā Kopienā. Šī procedūra pamatojas uz statistikas principiem. Šīs procedūras būtiska sastāvdaļa ir tāda sviesta tauku satura standartnovirzes parastos ražošanas apstākļos izmantošana, kas ir gatavots saskaņā ar noteiktu specifikāciju konkrētā ražošanas uzņēmumā un par ko iepriekš zina tās dalībvalsts kontroles institūcijas, kurā uzrāda deklarāciju par laišanu brīvā apgrozībā. Informācija par uzņēmumu identifikāciju un attiecīgo standartnovirzi parastos ražošanas apstākļos ir Komisijas Lēmumā 2001/651/EK [5].
(2) Jaunzēlandes Zemkopības un Mežkopības ministrijas Pārtikas nodrošinājuma institūcija (MAF Food) 2002. gada 5. jūlija vēstulē paziņoja Komisijai par jaunajiem reģistrētajiem uzņēmumu nosaukumiem un dažos gadījumos par jaunajiem reģistrētajiem uzņēmumu numuriem. Tādēļ jāgroza Lēmuma 2001/651/EK pielikums,
IR PIEŅĒMUSI ŠO LĒMUMU.
1. pants
Lēmuma 2001/651/EK pielikumu aizstāj ar šā lēmuma pielikumu.
2. pants
Šis lēmums attiecas uz tāda sviesta importu, par ko sākot ar trešo dienu pēc publicēšanas Eiropas Kopienu Oficiālajā Vēstnesī izdeva IMA 1 sertifikātus.
3. pants
Šis lēmums ir adresēts dalībvalstīm.
Briselē, 2002. gada 13. augustā

Labels: 3
17
18